Pleópodo

Nos crustáceos malacostráceos denomínanse pleópodo a cada un dos cinco apéndices abdominais, é dicir, os apéndices do pleon. Case sempre birrámeos, están provistos de guedellas de sedas, ou ben de lobos, para adaptárense á natación.pleópode (Artropoda:Crustacea), ou pleópodo, en Garrido, Carlos (1977).  

 Outras funcións 
Ademais de seren principalmente patas para a natación, tamén se utilizan para a incubación dos ovos (excepto nos camaróns e nas gambas), para a captura de alimentos (que despois desprazan cara á boca) e, ás veces, poden levar tamén branquias.

Nalgúns taxons, o primeiro par ou dous primeiros pares de pleópodos especializáronse nos machos para a fecundación,  coñocéndose daquela como gonópodos.gonópode Arthropoda, 4ª acep., ou gonópodo,  en Garrido, Carlos (1977).

 Etimoloxía 
O termo pleópodo, empregado desde 1855, está formado polos elementos ple- e -podo derivados das voces do grego antigo πλέω pléō 'navegar', e πούς, ποδός poús, podós 'pé', elementos unidos por un -o- epentético para facilitar a pronuncia. Literalmente: 'patas para nadar' ou 'patas natatorias'.pleópodo  en dicciomed.eusal.es Universidad de Salamanca.

 Notas 

 Véxase tamén 
 Bibliografía 
 Brusca, R. C. & Brusca, G. J. (2005): Invertebrados, 2ª edición. Madrid: McGraw-Hill-Interamericana. ISBN 0-87893-097-3.
 Frings, H. e Frings, M. (1975): Conceptos de Zoología. Madrid: Editorial Alhambra. ISBN 84-205-0505-6.
 Garrido, Carlos (1977): Dicionário terminológico quadrilíngue de zoologia dos invertebrados. A Corunha: Associaçom Galega da Língua. ISBN 84-87305-12-1.
 Grassé, P.-P., E. A. Poisson e O. Tuzet (1976): Invertebrados. Barcelona: Toray-Masson. ISBN 84-311-0200-4.
 Hickman, C. P., W. C. Ober e C. W. Garrison (2006): Principios integrales de zoología, 13ª ed. Madrid: McGraw-Hill Interamericana. ISBN 84-481-4528-3.
 Remane, A., Storch, V. e Welsch, U. (1980): Zoología sistemática. Clasificación del reino animal.. Barcelona: Ediciones Omega. ISBN 84-282-0608-2.

 Outros artigos 
 Gonópodo
 Malacostráceos
 Pleon

Categoría:Anatomía dos artrópodos
Categoría:Termos zoolóxicos